ICHI รูดกว่า 4% ทำจุดต่ำสุดตั้งแต่เข้าตลาดฯ โบรกฯ แนะขาย ชี้ยอดขาย Q1 ยังหดตัว
ICHI รูดกว่า 4% ทำจุดต่ำสุดตั้งแต่เข้าตลาดฯ โบรกฯ แนะขาย ชี้ยอดขาย Q1 ยังหดตัว ล่าสุด ณ เวลา 15.31 น. อยู่ที่ 7.45 บาท ลบ 0.35 บาท หรือ 4.49% สูงสุดที่ 7.80 บาท ต่ำสุดที่ 7.40 บาท ด้วยมูลค่าซื้อขาย 45.93 ล้านบาท
9 พ.ค. 2561

ผู้สื่อข่าวรายงานว่า ราคาหุ้น บริษัท อิชิตัน กรุ๊ป จำกัด (มหาชน) หรือ ICHI ล่าสุด ณ เวลา 15.31 น. อยู่ที่ 7.45 บาท ลบ 0.35 บาท หรือ 4.49% สูงสุดที่ 7.80 บาท ต่ำสุดที่ 7.40 บาท ด้วยมูลค่าซื้อขาย 45.93 ล้านบาท

ทั้งนี้ ราคาหุ้น ICHI ปรับตัวลงต่ำสุดนับตั้งแต่เข้าซื้อขายในตลาดหลักทรัพย์ฯ โดยมีราคา IPO อยู่ที่ 13 บาท
ด้าน บล.ซีจีเอส-ซีไอเอ็มบี (ประเทศไทย) ระบุในบทวิเคราะห์ แนะนำ “ขาย” ICHI ราคาเป้าหมาย 7 บาท/หุ้น โดยแม้ยอดขายในต่างประเทศจะเติบโตเชิงรุก แต่เรายังกังวลเรื่องสงครามราคาในประเทศ
ทั้งนี้ ICHI ปรับขึ้นราคาขายปลีกสะท้อนอัตราภาษีสรรพสามิตที่สูงขึ้นในเดือนก.ย. 60 ส่งผลให้ปริมาณขายชาเขียวพร้อมดื่มลดลงอย่างมีนัยสำคัญในไตรมาส 4/60 และคาดจะลดลงต่อเนื่องในไตรมาส 1/61
อย่างไรก็ตามแม้จะคาดว่ายอดขายในตลาดต่างประเทศจะเพิ่มขึ้นในปี 61 แต่ผลดีจะถูกหักล้างด้วยยอดขายในประเทศที่ลดลง ซึ่งมีส่วนแบ่งรายได้สูงกว่า